RESOLUCIÓN DELEGACIÓN DA COMPETENCIA DE COMPULSA
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 19/07/2016)

Que por resolución da Alcaldía de data 30-06-2016 acordouse publicar no BOP de Pontevedra o texto íntegro da mesma que a continuación se transcribe: DECRETO.- Por circunstancias acaecidas o funcionario que prestaba servicios no Rexistro Xeral Municipal tivo provisionalmente que deixar de prestalos, provocando un desaxuste con respecto do horario especial de atención ao público do referido rexistro na maña dos sábados e dos días 24 e 31 de decembro (cando sexan laborables) de 9 a 13 horas, que procede corrixir de forma áxil adoptando as medidas organizativas que se contemplan na presente resolución, para atender a esa situación mentres dure a mesma ou sexa revogada esta resolución. Con data 02 de outubro de 2016, entrará en vigor a Lei 39/2015, de 1 de outubro, do Procedemento Administrativo Común das Administracións Públicas -LPAC-, que declara inhábiles os sábados. En tales circunstancias faise necesario que o Rexistro Xeral do concello do Porriño sexa atendido polos funcionarios de carreira ou interinos por vacante, pertencentes á Escala de Administración Xeral, Subescala Auxiliar (adscritos a outros servizos deste concello) que máis adiante se relacionaran por orden alfabético e na forma prevista no artigo 21 do Acordo Regulador das condicións de emprego do persoal funcionario do Concello do Porriño (BOPDEPO nº 126 do 01-07-2011, modificación publicada no BOPDEPO nº 246, do 26-12-2013). A finalidade de permanecer aberto o Rexistro Xeral Municipal é garantir o dereito dos cidadás á presentación de documentos previsto no artigo 35 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común (LRXPAC), sendo o obxectivo de tal precepto evitar aos administrados o ter que desprenderse de documentos que poidan necesitar para outros fins, facilitándolles o cotexo ou compulsa das copias, para que estas surtan os efectos dos orixinais. O interesado/cidadán pode presentar escritos en calquera Administración Pública e levar unha copia deles para que lle indiquen a data de presentación. Se a esta instancia adxunta documentos orixinais e quere conservalos, achegará copia dos mesmos e o funcionario encargado do Rexistro cotexará e poñerá o selo de compulsa nas copias, devolvendo os orixinais (artigos 35 c), 38.5 e 70.3 da LRXPAC, 158 do ROF e artigo 8 do Real Decreto 772/1999). Este concello ten REXISTRO PORTELO ÚNICO coa Xunta de Galicia para o rexistro de escritos, solicitudes ou comunicacións dirixidos a calquera órgano da Administración autonómica de Galicia e está habilitado para recibir tales escritos, solicitudes e comunicacións e por conseguinte para a compulsa de copias de documentos que, xunto cos orixinais e para a devolución destes, se presenten (artigo 38.4 da LRXPAC). A compulsa de documentos, previo cotexo co seu orixinal, só procede para os presentados no Rexistro do Concello, xa sexa para a súa tramitación no mesmo, ou ben para a súa remisión a Administración da Comunicade Autónoma de Galicia a través do portelo único. En consecuencia, mediante esta resolución, o Secretario da Corporación delega a función de compulsa de documentos aos funcionarios que se relacionaran máis adiante, consistente en compulsa e cotexo de documentos, que foran a surtir efectos no Concello do Porriño e na Administración da Comunidade Autónoma de Galicia (neste último caso sempre que sexa para remitir polo portelo único) e esta Alcaldía aproba dita delegación. Considéranse servizos fóra da xornada ordinaria de traballo os que preste o persoal funcionario que dea cobertura do Servizo do Rexistro Xeral, na maña dos sábados e dos días 24 e 31 de decembro (cando sexan laborables) en horario de 9 a 13 horas. Visto o disposto no artigo 13 do Real Decreto 1174/1987, do 18 de setembro, polo que se regula o Réxime Xurídico dos Funcionarios de Administración Local con habilitación de carácter Nacional. Atendido o anterior e co obxecto de axilizar a actuación administrativa e atendendo aos principios de eficacia e celeridade, faise necesaria realizar a delegación de competencia indicada, tratando de conseguir unha mellor satisfacción dos intereses públicos, polo que de conformidade coas previsións contidas no artigo 13 e 60.1 da LRXPAC, esta Alcaldía en uso das facultades que me confire o artigo 21.1 s) da Lei 7/1985, do 2 de abril, reguladora das Bases de Réxime Local, PRIMEIRO.-Para poder garantir o servizo do Rexistro Xeral do Concello do Porriño no horario establecido, nas mañas dos sábados e dos días 24 e 31 de decembro (cando sexan laborables) de 9 a 13 horas, instauranse as seguintes medidas: 1ª. A partir o vindeiro sábado 2 de xullo de 2016, o Rexistro Xeral do Concello do Porriño será atendido nas mañá de cada sábado e dos citados días 24 e 31 de decembro (cando sexan laborables) de 9 a 13 horas, de forma voluntaria, polos funcionarios de carreira ou interinos por vacante, pertencentes á Escala de Administración Xeral, Subescala Auxiliar, subgrupo C2, adscritos a outros servizos deste concello, que por orden alfabético seguidamente se relacionan: Se o funcionario a quen lle corresponda atender o rexistro non puidera facelo por causa debidamente xustificada (incapacidade temporal, vacacións, permisos, licenzas ou outras situacións similares) deberá comunicalo inmediatamente á Concelleira Delegada de Persoal e ao seguinte da lista para que este poida prestar o servizo. O funcionario que non prestou o servizo por causa xustificada conservará o mesmo lugar que tiña inicialmente. Dado o carácter voluntario que ten a prestación deste servizo, se algún funcionario dos relacionados non estivese interesado en prestalo deberá, no termino de 3 días hábiles contados desde a notificación desta resolución, facer manifestación expresa ante esta Alcaldía de que non acepta, no caso contrario entenderase aceptada tacitamente. SEGUNDO.- Autorizar a delegación da función compulsa de documentos do Secretario da Corporación consistente na compulsa de documentos, que vaian surtir efectos no Concello do Porriño e na Administración da Comunidade autónoma de Galicia (neste último caso sempre que sexa para remitir polo portelo único), a favor das/os funcionarias/os anteriormente relacionados que actuarán por delegación da Secretaria. TERCEIRO.- A devandita delegación para compulsa e cotexo de documentos exercerase de conformidade cos seguintes criterios: CUARTO.- Notificar aos citados/as funcionarios/as a presente Resolución. QUINTO.-A delegación autorizada no apartado anterior non alterará a competencia do Secretario delegante e manterase vixente en tanto non sexa revogada. SEXTO.-Esta resolución de delegación da función para compulsa e cotexo de documentos deberá publicarse no Boletín Oficial da Provincia de Pontevedra e terá efectos desde o día 2 de xullo de 2016 e manterase vixente ata tanto se determine a súa revogación. Mándao e asina a Sra. Alcaldesa, Dª Eva García de la Torre, no Porriño, a trinta de xuño de dous mil dezaseis.-”.-A Alcaldesa.-O Secretario.- Asinado, Rubricado e Selado. A anterior resolución pon fin á vía administrativa e contra a mesma poderanse interpoñer os recursos seguintes: O que se fai público para xeral coñecemento. O Porriño, a 6 de xullo de 2016.—A Alcaldesa, Eva García de la Torre.